als_Latn dik_Latn sag_Latn
Komuna e Likovës pa kryetar, rrezikohen pagat e 500 të punësuarve (VIDEO)
Kjo karrige e të parit të komunës së Likovës që nga 1 qershori ka mbetur e zbrazur, pasi që ish kryetari Sadulla Duraku u emërua në postin e ministrit të Ambientit Jetësor dhe Planifikimit Hapësinor.
Sekretari i kësaj komune, Nexhati Osmani sot ka trokitur në dyert e Ministrisë së Pushtetit Lokal, ku siç tha ka dorëzuar informatën për përshpejtimin e procedurës për zgjedhjen e ushtruesit të detyrës së kësaj komune.
“Është parashtruar nevoja që deri tek Ministria e Pushtetit Lokal ta bëjmë informatën, me të cilën të fillojë procedura për përzgjedhjen e kryetarit të ri. Shpresojmë se shumë shpejtë do të marrim përgjigje pozitive dhe të kemi kryetarin e ri”, tha Osmani.
Ky problem nëse nuk ka zgjidhje të shpejt, do të lë pa rroga nënpunësit e komunës dhe të punësuarit në shkolla. Kryetarja këshillit komunal, Miribane Ajredini thotë se me mos zgjedhjen e ushtruesit të detyrës së kryetarit të komune deri në zgjedhjet e ardhshme lokale do të rrezikohen edhe pagat e punëtoreve.
“Me mos zgjedhjen e kryetarit të komunës, atëherë rrezikohet një numër i konsiderueshëm i 500 punonjësve të kësaj komune, sepse kryetari duhet të nënshkruaj dhënien e pagave”, tha ajo.
Nga Ministria e Pushtetit Lokal theksuan për Tv21 se do të shqyrtojnë kërkesën e dorëzuar nga kjo komunë dhe së shpejti do të ketë zgjidhje. Ndërkohë, siç mëson TV21, kandidat më i përfolur për postin e të parit të Likovës është Bashkim Amidi.
Related Articles
Vdekja e 27-vjeçares në Gjinekologji: Familja kërkon ekspertizë të re (Video)
Arbenita Selimi-Spahiu vdiq gjatë lindjes së saj me 23 mars të vitit 2016. Por, rasti i saj akoma nuk është
Zendeli: Ne jemi shqiptarë muslimanë, familja është foleja më e shtrenjtë (FOTO)
Veprimtari i çështjes kombëtare njëherit edhe Anëtar i Kryesisë së Diasporës shqiptare për Maqedoni në Zvicër përmes një postimi në
Hoxha pyet Selën: A do ta bësh parlamentin shqiptar, apo do të rrish në prehrin e “Ali Kijametit”?
Para zgjedhjeve Xhezair Shaqiri ishte njëri ndër përkrahësit më të mëdhenj të LR-PDSH-së. Mirëpo “salto mortale” që bëri Aleanca për
als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn